text: ақтөбе қалашығы (жаңақорған ауданы) сунақ ата ауылынан шығысқа қарай 13 шақырым жерде орналасқан. географиялық координаттары: 44°10′04″с.е. 067°07′50″ш.б. теңіз деңгейінен биіктігі 157 м. 1947 жылы оңтүстік қазақстан археологиялық экспедициясы (а.н.бернштам) зерттеген, 1966 жылы жетісу археологиялық экспедициясы қайта зерттеген. 1991 жылы қазму-дің археологиялық экспедициясының тобы (м.елеуов) ескерткіштің орналасқан жерін анықтап, жоспарын түсірген. 2004 жылы халықаралық қазақ түрік университеті тұран археологиялық экспедициясы (м. елеуов) географиялық координаттарын анықтап, жоспарын қайта түсірген және ескерткішті айнала қоршаған үймек жалдың бір жеріне барлау қазбасын салған. қоныс екі бөліктен тұрады. төбе түрінде болып келген орталық бөліктің көлемі 65×55 м, биіктігі м. орталық бөлікті сырттай қоршаған алаңның көлемі 60-70 м, биіктігі 1-1,5 м. алаңның шетінде ені 10-11 м, биіктігі 0,8-1 болып келген қорғаныс құрылысының қалдықтары сақталған. қорғаныс құрылысының шығыс жағында екі төбе орналасқан. диаметрлері 10-15 м, биіктігі 1,5-2 болып келген бұл төбелер минареттердің қирандысы болса керек. шамасы, осы жерде қаланың қақпасы орналасқан. орталық бөліктің айналасындағы алаңның көлемі 60×70 м, биіктігі 1-1,5 м. алаңның айналасындағы үймек жалдың шығыс жағында мұнара тәрізді екі төбе бар. олардың өлшемдері 10-15 м, биіктіктері 1,5-2 м.